ଟିକ୍‌ଟକ୍‌ରେ ଭାଇରାଲ ହେଉଛି ବେବିଙ୍କ ଭିଡିଓ, ଲୋକେ କହୁଛନ୍ତି ‘ବିଦେଶିନୀ ଭାଉଜ’
ଚର୍ଚ୍ଚାରେ ଟିକ୍ଟକ୍ର ‘ବିଦେଶିନୀ ଭାଉଜ’। ବିଦେଶୀନୀ ସତ୍ତ୍ୱେ ପଞ୍ଜାବୀ ତଥା ହିନ୍ଦୀରେ କଥା କହି ସମସ୍ତଙ୍କ ମନ ଜିଣୁଛନ୍ତି ସେ। ତାଙ୍କର ପ୍ରକୃତ ନାମ ବେବି ସିଂ ବୋଲି କୁହାଯାଉଛି।

@themodernsinghs ନାମରେ ଟିକ୍ଟକ୍ରେ ଏକ ପ୍ରୋଫାଇଲ ରହିଛି। ଯେଉଁଟି ବେବିଙ୍କର। ସେ ସର୍ବଦା ସ୍ବାମୀଙ୍କ ସହ ମିଶି କିଛି ଭିଡିଓ କରି ପୋଷ୍ଟ କରିଥାନ୍ତି। ଭିଡିଓଗୁଡ଼ିକରେ ସେ ଖଣ୍ଡି ଖଣ୍ଡି ହିନ୍ଦୀ ସହ ପଞ୍ଜାବୀ କହିଥାନ୍ତି। ହେଲେ ଏସବୁ ଶୁଣିବାକୁ ଭଲ ଲାଗୁଥିବାରୁ ଲୋକମାନେ ତାଙ୍କୁ ପସନ୍ଦ କରୁଛନ୍ତି। ଏଣୁ ତାଙ୍କୁ ‘ବିଦେଶୀ ଭାବି ଅର୍ଥାତ ବିଦେଶିନୀ ଭାଉଜ’ ବୋଲି କହୁଛନ୍ତି।

ବେବି ସ୍କର୍ଟଲ୍ୟାଣ୍ଡର। ହେଲେ ସେ ବିବାହ କରିଥିବା ବ୍ୟକ୍ତିଜଣଙ୍କ ଜଣେ ପଞ୍ଜାବୀ। ଉଭୟଙ୍କ ବିବାହ ପଞ୍ଜାବୀ ରିତିନୀତିରେ ସମ୍ପନ୍ନ ହୋଇଥିଲା। ଏବେ ବେବିଙ୍କୁ ତାଙ୍କ ପଞ୍ଜାବୀ ସ୍ବାମୀ ହିନ୍ଦି ଓ ନିଜ ଭାଷା ଶିଖାଉଛନ୍ତି। ଯେଉଁଥିରୁ କିଛି କିଛି ଜାଣିଲେଣି ବେବି। ଏପରିକି ସେ ରୋଷେଇ କରିବା ମଧ୍ୟ ଶିଖୁଛନ୍ତି। ଏହାକୁ ନେଇ କିଛି ଭିଡିଓ ତାଙ୍କ ପୃଷ୍ଠାରେ ଦେଖିପାରିବେ।

ଦେଖନ୍ତୁ ଉଭୟଙ୍କ କିଛି ଭିଡିଓ: